b'\n_START_ARTICLE_\nOrganisme\n_START_PARAGRAPH_\nEn organisme er et levende vesen; et individ av eller en representant for en biologisk art, eksempelvis et dyr, en plante, en sopp eller mikroorganisme. Alt liv p\xc3\xa5 planeten er organisert i organismer. Ordet er tett knyttet til organ, et biologisk system.\n_START_SECTION_\nKjennetegn\n_START_PARAGRAPH_\nAlle organismer er i en eller annen form i stand til \xc3\xa5 reagere p\xc3\xa5 stimuli, reprodusere seg, vokse og utvikle seg, og opprettholde homeostase. En organisme  kan v\xc3\xa6re encellet eller best\xc3\xa5 av mange milliarder celler gruppert i spesialiserte vev og organer (flercellete organismer)._NEWLINE_I spesielle tilfeller kan det v\xc3\xa6re problematisk \xc3\xa5 avgrense den enkelte levende organismen, eksempler er korallrev, lav og ulike planter som formerer seg ved rotskudd og andre former for egenkloning._NEWLINE_For oversikt over inndeling og utvikling av organismer, se liv.\n_START_SECTION_\nEtymologi\n_START_PARAGRAPH_\nBegrepet \xc2\xaborganisme\xc2\xbb kommer via gresk \xe1\xbd\x80\xcf\x81\xce\xb3\xce\xb1\xce\xbd\xce\xb9\xcf\x83\xce\xbc\xcf\x8c\xcf\x82 \xe2\x80\x93 organismos, fra gammelgresk \xe1\xbd\x84\xcf\x81\xce\xb3\xce\xb1\xce\xbd\xce\xbf\xce\xbd \xe2\x80\x93 organon \xc2\xaborgan, instrument, verkt\xc3\xb8y\xc2\xbb.'